Narva-Jõesuu 27. veebruar 2025 nr 106

**Narva-Jõesuu linna Narva-Jõesuu linnas Kalda tn 50 kinnistu ja lähiala detailplaneeringu vastuvõtmine ja avaliku väljapaneku väljakuulutamine**

Narva-Jõesuu Linnavalitsusele on esitatud vastuvõtmiseks Narva-Jõesuu linna Narva-Jõesuu linnas Kalda tn 50 kinnistu (registriosa 4486508, katastritunnus 51301:005:0007, sihtotstarve 100% elamumaa, pindala ca 9579 m²) ja lähiala detailplaneering vastavalt TiTo Arhitektid OÜ (reg. nr 12838406) tööle nr 151123.

Narva-Jõesuu Linnavalitsus algatas detailplaneeringu koostamise 06.10.2021 korraldusega nr 449.

Planeeringu arendajaks on maaomanik.

Detailplaneeringu koostamise eesmärk on üksikelamu ja abihoonete ehitusõiguse määramine koos sinna juurde kuuluva taristuga. Käesoleva detailplaneeringu lahendus näeb ette kinnistule ühe kahekordse üksikelamu ja ühe ühekordse abihoone püstitamise. Üksikelamu kavandatakse kuni 2 maapealse korrusega ja abihoone 1 maapealse korrusega. Üksikelamu katuseharja kõrgus on 9 m (alusplaanil mõõdetud maapinna kõrgusmärgist), abihoonel on kuni 4,5 m (alusplaanil mõõdetud maapinna kõrgusmärgist). Olemasolevat maapinna reljeefi on käesoleva planeeringu vertikaalplaneerimisega muudetud laugemaks ning järgitud on Narva-Jõesuu Kalda tänava piirkonna üleujutusala täpsustavas eksperthinnangus esitatud soovitusi.

Detailplaneering vastab kehtivale üldplaneeringule (kehtestatud Narva-Jõesuu Linnavolikogu 30.01.2019.a otsusega nr 78). Üldplaneeringu kohaselt on Narva-Jõesuu linna Narva-Jõesuu linn määratud detailplaneeringu koostamise kohustusega alade hulka ja Kalda tn 50 maakasutuse juhtotstarbeks väikeelamumaa. Detailplaneeringuga ei kavandata hoonete ehitustegevust ehituskeeluvööndis.

Detailplaneering vastab õigusaktidele ja on vastavuses linna ruumilise arengu eesmärkidega.

Detailplaneeringu lahenduse on kooskõlastanud Viru Elektrivõrgud OÜ, Päästeamet, Terviseamet, Politsei- ja Piirivalveamet. Arvamusi on avaldanud Riigi Kaitseinvesteeringute Keskus, Keskkonnaamet, Maa-ja Ruumiamet. Detailplaneeringu kohta laekunud arvamustega ja linna seisukohtadega nende kohta on võimalik tutvuda detailplaneeringu dokumentides (osa 3, kooskõlastused ja arvamused, koondtabel).

Lähtudes ülaltoodust ning võttes aluseks kohaliku omavalitsuse korralduse seaduse § 6 lõike 1 ja § 22 lõike 2, planeerimisseaduse § 124 lõike 10, § 134 ja 135 lõike 1 ja Narva-Jõesuu Linnavolikogu 27.05.2020 määruse nr 88 „Ehitusseadustikus, planeerimisseaduses ning ehitusseadustiku ja planeerimisseaduse rakendamise seaduses sätestatud ülesannete delegeerimine Narva-Jõesuu Linnavalitsusele“ § 2

annab Narva-Jõesuu Linnavalitsus

**k o r r a l d u s e:**

1. Võtta vastu Narva-Jõesuu linna Narva-Jõesuu linnas Kalda tn 50 kinnistu ja lähiala detailplaneering vastavalt TiTo Arhitektid OÜ (reg. nr 12838406) tööle nr 151123.
2. Narva-Jõesuu Linnavalitsusel korraldada detailplaneeringu avalik väljapanek ning tagada juurdepääs planeeringu menetlusega seotud dokumentidele.
3. Määrata **avaliku väljapaneku ajaks** **01.04. ‒ 15.04.2025.** Väljapanekul oleva detailplaneeringu materjalidega saab tutvuda Narva-Jõesuu Linnavalitsuse I korruse fuajees aadressil J. Poska tn 26, Narva-Jõesuu, ja linna koduleheküljel <http://narva-joesuu.ee/planeeringute-avalik-valjapanek>. Ettepanekuid ja vastuväiteid detailplaneeringule saab esitada kirjalikult Narva-Jõesuu Linnavalitsusele kuni **15.04.2025** aadressil J. Poska tn 26, 29023, Narva-Jõesuu, Narva-Jõesuu või e-posti teel [info@narva-joesuu.ee](mailto:info@narva-joesuu.ee).
4. Korraldusest informeerida avalikkust planeerimisseaduse § 135 sätestatud korras.
5. Linnavalitsuse korralduse terviktekstiga saab tutvuda Linnavalitsuse kantseleis tööpäevadel aadressil J. Poska tn 26, II korrus, Narva-Jõesuu ja Linna koduleheküljel <https://narva-joesuu.ee/et/vastu-voetud-detailplaneeringud>.
6. Korraldus jõustub teatavakstegemisest.
7. Detailplaneeringu vastuvõtmine on menetlustoiming, millega ei teki huvitatud isikule õigustatud ootust, et Narva-Jõesuu linnavalitsus detailplaneeringu kehtestab. Menetlustoimingud on vaidlustatavad koos haldusaktiga, milleks on planeeringu kehtestamine või kehtestamata jätmise korraldus.

*/digiallkirjastatud/*

Maksim Iljin */digiallkirjastatud/*

linnapea Monika Tinno

linnasekretär

Detailplaneeringu materjalidega on võimalik tutvuda <https://files.teliahybridcloud.com/s/6PWKf4TSJ8g5wfS> lingi [kaudu kuni 01.04.2025](https://files.teliahybridcloud.com/s/syp62iwcyJ8KdHe%20kaudu%20kuni%2008.04.2024), pärast veebilehel.